
JBBxerc itationem,  et  in  sano  et  in  gesto  cor- 
pore,  plurimum  valere,  neminem  latet. — Prius 
autem  quam  effectus  ejus  in  morbis  sanandis 
rite  intelligere  liceat,  ad  modum,  quo  corpus  sa¬ 
num  afficit,  animadvertere  necesse  erit,  quem, 
hocce  opusculo,  qua  potero  cura  exequi  con¬ 
silium  est. 

Quo  hoc  argumentum  accuratius  procedat, 
de  modo  quo  sanguinis  circuitus,  exhalatio,  ab¬ 
sorptio,  respiratio,  musculorum  motus,  et  syste- 

ma  nervosum  exercitatione  afficiuntur,  sigillatim 
disserere  statui» 

DE  MODO  QUO  SANGUINIS  CIRCUITUS  EXER¬ 
CITATIONE  AFFICITUR. 

Inter  effectus  exercitationis  maxime  insig¬ 
nes,  motus  sanguinis  quaquaversum  incitatus  at¬ 
tentionem  primum  sibi  vindicat.  Hinc  quoque 
pulsus  arteriarum  citantur  et  calor  adaugetur. 

Frequentia  autem  pulsuum,  et  quidem  san¬ 
guinis  per  corpus  distributio,  ex  astate  multum 
pendet ;  in  junioribus  enim  venas,  pro  rata  cras¬ 
siores,  sanguini  iis  ex  arteriis  tradito  fortius  re- 
nituntur ;  hinc  roseus  color  juvenum  qui  semet 
validius  exercuerunt,  magna  ex  parte  repeten¬ 
dus  est ;  et  hac  quoque  aetate  haemorrhagiae  ex 
arteriis  saepius  fiunt.  Cum  autem  hae  diversae 
vasorum  series  in  aequipondio  positae  sunt,  quod 
fere  circa  trigesimum  quintum  aetatis  annum 


evenire 

evenire  solet,  tum  maxime  corpus  ad  exercita- 
tionem  vehementem  valet  sine  ha? morrl minae 

O 

periculo.  Tempus  quo  hoc  vasorum  a*quili- 
brium  accidere  solet  haud  parum  e  vitee  gene¬ 
re  et  aliis  rebus  pendere  verisimile  est ;  hinc 
omnia  senectutis  damna  citius  accidunt  iis,  quo¬ 
rum  vires  duro  labore  franguntur. 

Pater  meus,  cui  negotium  fuit  cum  quibus¬ 
dam  remigibus  qui  in  Rhodano  laborabant,  ho¬ 
mines  huic  operi  incumbentes  optima  valetudine 
frui  credebat,  et  remigem  dc  hoc  percontatus 
est,  qui  se  solum  ex  sex  fratribus  superstitem 
affirmabat;  etsi  ille  autem  annum  aetatis  vigesi¬ 
mum  octavum  non  attigerat,  sexagenarii  speciem 
habuit. 

Cum  corpus  ad  axuwr  pervenerit,  sanguinis 
profluvia  e  venis  maxime  timenda  sunt.  San¬ 
guis  exercitatione  citatius  movetur,  quod  praeser¬ 
tim  e  majore  vi  qua  musculi  sese  contrahunt 
pendet.  Ili  enim  validius  agentes  novam  vim 

sanguini 

sanguini  venarum  admovent  quibus  vicini  sunt ; 
hoc  bene  norunt  vulgi,  qui  vena  soluta  sangui¬ 
nis  fluxum  validiore  musculorum  motu  expedire 
Solent ;  pressura  enim  hujusmodi  adhibita,  val¬ 
vulae,  quibus  venae  instruuntur,  ne  sanguis  refluat 
obstant ;  et  malis  e  regressu  ejus  orituris  occur¬ 
runt  ;  hinc  quo  fortius  agunt  musculi,  eo  velo¬ 
cius  sanguinem  motum  ire  plane  patebit. 

Pulsus  abnormis  et  cordis  palpitatio  non- 
nunquam  ex  exercitatione,  praesertim  vehernen- 
tiore,  proveniunt;  quod  e  sanguine  nimis  subito 
in  cor  irruente  pendere  videtur;  quo  fit  ut  se 
more  solito  non  contrahere  valeat. 


DE  MODO  QUO  EXERCITATIO  EXHALATIONEM 
ET  SECRETIONEM  AFFICIT. 

* 

Exercitatio  necessarie  adauget  varias  exha¬ 
lationes,  quae  vel  corporis  superficie  excernun¬ 
tur,  vel  in  cava  ejus  interna  effunduntur;  et  im¬ 

primis  excretionem  per  cutem,  quae  ut  plerisque 
placuit,  ex  arteriis  capillaribus  efiiuit :  hoc  na¬ 
tur®  artificio  cavetur  ne  ultra  mod  in  exercita¬ 
tione  adaugeretur.  Hinc  messores  in  hennsyl- 
vania,  ut  I  >oetor  Currie  narrat,  liquoribus  te¬ 
nuioribus  copiose  epotis,  operam  solitam  obire 
queunt,  etsi  fervidissimus  solis  festus  corporis 
calorem  exsuperet  *. 

% 

Media  quantitas  fluidorum,  qiue  e  corporis 
superficie  et  pulmonibus  viginti  horarum  spatio 
excernitur,  duas  libras  et  tredecim  uncias  adae¬ 
quare  habetur,  si  nulla  exercitatio  fuerit,  cujus 
libra  et  14  uncias  e  corporis'  superficie,  5  unc. 
5  drach.  et  10  gr.  e  pulmonibus,  3  unc.  3 
drach.  e  carbonio  in  pulmonibus  consumpto 
proficisci  dicuntur  j'  :  si  autem  exercitum  fuerit 
corpus,  quantitas  haud  parum  augetur.  Doctor 

Currie 


#  CumVs  Med.  Reports,  Vol.  I.  p.  276. 
f  Mcmoires  de  1’Acadcmie  des  Sciences,  1797. 

Currie  #  affirmat,  homines,  qui  carbonem  fossi- 
iem  ex  navibus  onerariis  magno  labore  tradunt, 
quintam  partem  totius  corporis  ponderis  quotidie 

amittere.  Doctor  F.  Home  quaedam  experi¬ 
menta  instituit,  quibus  effectus  exercitationis  in 
hac  ex  cretione  augenda  certius  statueret. 

In  primo  periculo  in  quo  exercitatione  usus 
est,  2§  unc.  duabus  horis  elapsis  amisit.  In  se¬ 
cundo  ei,  per  idem  temporis  spatium,  per  plateas 
urbis  ambulanti,  quatuor  unciarum  jactura  con¬ 
tigit.  In  tertio,  ardori  solis  expositus,  duodecim 
unciarum  jacturam  fecit  eodem  tempore  f.  Ad 
ea,  quae  ex  respiratione  progignuntur,  sedulo  re¬ 
spicere  debemus,  aliter  ratio  quantitatis  materias 
per  cutem  excretae  parum  accurata  erit;  an 
fluidum  hujusmodi  dotibus  differat  prout  velo¬ 
cius  excernatur,  nulla  experimenta  hucusque  in¬ 
stituta  docuerunt. 

Notatu 

*  Currie^  Med.  Reports,  Vol.  I.  p.  27 6» 
f  Med.  Fadts  and  Experiments. 

Notatu  dignum  est  canes  secus  ac  alia  ani¬ 
malia  nullum  sudorem  per  cutem  excernere,  et 
magnam  exhalationem  ex  eorum  pulmonibus  ct 
faucibus  fieri  ;  hinc,  fervidiore  anni  tempore, 
crebro  anhelitu  spiritum  ducere  observantur. 


DE  MODO  QUO  VASA  ABSORBENTIA  EXERCITA¬ 
TIONE  AFFICIUNTUR. 

Haec  vasa  innumeris  oris  patula  ex  omnibus 
cavis  corporis  internis  oriuntur  ;  ct,  ut  omnibus 
fere  nunc  persuasum  est,  in  superficie  quoque 
corporis  adesse  videntur,  et  sane  minine  constat 
hujusmodi  vasa  in  ulla  corporis  parte  deesse. 
Etsi  enim  non  adhuc  in  cerebro  detecti  fuere, 
ex  multis  argumentis  id  hisce  vasis  carere  ne¬ 
quaquam  satis  verisimile  fit. 

Haec  vasa  absorbentia  plurimis  valvulis  do¬ 
nantur,  quae  regressum  fluidorum  quibus  im¬ 
plentur  impediunt.  Hinc  ratio  qua  exercitatio 

fluidorum 


8; 


DISSERTATIO  PHYSIOLOGICA 


fluidorum  absorptionem  asque  ac  sanguinis  im¬ 
petum  promoveat. 

Exercitatio  homines  minus  obesos  reddit, 
efficiendo  ut  adeps  ex  suis  cellulis  copiosius  re- 

i 

sorbeatur,  et  in  hydro-carbonicum  forsan  prius 
resolvatur,  quam  corpore  eliminetur.  Sunt  au¬ 
tem  quidam  homines  tali  corporis  habitu  praedi¬ 
ti,  ut  exercitatio  ad  adipem  absorbendam  pa¬ 
rum  valeat. 

Frictio  quoque,  praesertim  cum  medicamen¬ 
tis  conjuncta,  ad  vim  absorbentium  augendam 
haud  parum  conferre  potest.  In  hydrope,  quae 
ex  exhalatione  aucta  et  absorptione  imminuta 
pendet,  exercitatio,  modo  vires  aegri  ad  hoc  va¬ 
leant,  omnibus  aliis  fere  remediis  prostat,  ut 
Cullenus  affirmat 

DE  MODO  QUO  EXERCITATIO  KRSFTRA- 
TIOXKM  AFFICIT. 

Sententia'  tam  variae  cie  respiratione  nuper 
prolatae  fuere,  ut  theoriam,  qum  anteris  ante¬ 
poni  meretur,  seligere  admodum  difficile  erit. 
Sunt  autem  quaedam  omnibus  communia,  qua; 
breviter  recensere  liceat :  constat  enim,  partem 
oxigenii  aeris  in  pulmones  accepti,  et  etiam, 
ut  nonnulli  habent,  exiguam  azotii  copiam,  ab¬ 
sorberi  ;  quod  autem  restat  acris  atmospherici 
una  cum  acido  carbonico  et  vapore  aquoso  ex¬ 
spiratione  rejicitur.  Constat  quoque,  colorem 
sanguinis  venosi  nigricantem  coccineum  in  pul¬ 
monibus  evadere,  et  calorem  quoque  corporis  e 
respiratione  quodammodo  pendere.  Dubium 
adhuc  est  utrum  ea,  ex  pulmonibus  expulsa, 
statim  in  iis  formentur,  vel  cx  oxigenio  absorpto 
cum  hydro-carbonio,  dum  sanguis  circuitum 
absolvit,  gradatim  conjuncto  proveniant.  Ut- 

£  cunque 

cunque  autem  hoc  erit,  horum  copia  exercita- 
tione  adaugetur,  quippe  spiritus  hinc  ^fe^ius  du¬ 
citur,  calor  quoque  animalis  ex  eadem  causa 
intenditur. 

Ratio  respirationis  exercitatione  acceleratas, 
non  omnino  manifesta  est‘.  In  iis  autem  exem¬ 
plis  ubi  sanguinis  cursus  incitatur,  has  muta¬ 
tiones  citius  subit  quibus  noxia  gignuntur,  et  res¬ 
piratione  ideo  solito  frequentiore  opus  est,  ut 
haec  e  corpore  excernantur ;  et  forsan  ex  parte 
causis  mechanicis  debetur,  quae  actionem  mus¬ 
culorum  huic  functioni  inservientium  impediunt, 
et  forsan  respiratio  violenta  et  abnormis,  quas 
quaedam  vehementiora  exercitationis  genera 
comitatur,  eandem  causam  agnoscit. 


DE  MODO  QUO  MUSCULI  EXERCITATIONE 

t  '  •  '  * 

AFFICIUNTUR. 

Species  musculorum  qui  saepius  exercentur 
ex  iis  qui  parum  exercentur  plurimum  dissidet 

Hoc 

Hoc  anatomici  in  avibus  primum  notarunt. 
Et  bene  innotuit  alas  pullorum  multo  magi-  de- 
licatulas  esse,  quam  crura.  qua'  inulto  sunt  te¬ 
naciora  et  coloris  fuscioris,  ex  exercitatione 
magis  frequenti  cui  subjiciuntur.  Idem  m  om¬ 
nibus  feris  observandum  est,  qui  quini  cicures, 
musculos  inulto  firmiores  habent,  quod  uberiori 
sanguinis  fluxui  eas  partes  versus  attribui  solet. 
Hoc  quoque  in  musculis  hominum  obtinet;  hinc 
remiges  aliis  hominibus  musculis  brachiorum 
multo  firmiores  et  magis  robustos  habent,  diun 
eorum  femora  et  crura  tere  extenuantur.  Ea- 
bri  ferrarii  lacertis  torosis  et  robustis  insigniun¬ 
tur.  Et  partes  extrema?  inferiores  fere  graciles 
sunt  in  iis  qui  parum  ambulant,  ct  sane  omnes 
corporis  musculi  inertia  debiliores  evadunt. 
Anchylosis  exemplum  notissimum  praebet,  in 
quo  morbo  musculi  haud  exercitati  admodum 
molles  et  flaccidi  fiunt,  ita  ut  potius  pinguedi¬ 
nem  quam  carnem  muscularem  referant.  Sua¬ 
dendum  igitur  est  iis,  qui  foras  prodire  neque¬ 
unt,  ut  etiam  domi  semet  quantum  fieri  potest 

exerceant, 

exerceant,  ne  vim  sese  movendi  magna  ex  parte 
amittant.  Hoc  obm  dux  #  Granis,  qui  equos 
hyeme  stabulo  inclusos,  capitibus  ad  prassepia 
prius  alligatis,  flagello  incitare  solebat,  donec 

sudorem 


*  44  Hinc  tamen,  multis  suis  amissis,  se  expedivit,  et  in  cas- 
(l  tellum  Phrygiae  quod  Nora  appellatur,  confugit.  In  quo 
‘4  cum  circumsederetur,  et  vereretur  ne  uno  loco  manens 
u  equos  militares  perderet,  quod  spatium  non  esset  agi- 
u  tandi  ;  callidum  fuit  ejus  inventum  quemadmodum 
44  stans  jumentum  calefieri  exerceri  posset,  quo  libentius  et 
44  cibo  uteretur  et  a  corporis  motu  non  removeretur.  Sub* 
<{  stringebat  caput  loro  altius  quam  ut  prioribus  pedibus 
44  plane  terram  posset  attingere  :  deinde  post  verberibus 
44  cogebat  exuitare,  et  calces  remittere  ;  qui  motus  non  mi- 
44  nus  sudorem  ex eutiebat  quam  si  in  spatio  decurreret.  Guo 
44  factum  est  quod  omnibus  mirabile  est  visum  ut  jumen- 
44  ta  aeque  nitida  ex  castello  educeret,  quum  complures 
44  menses  in  obsidione  fuisset,  ac  si  in  compestribus  ea  lo- 
44  ci6  habuisset. 

Cornelius  Nepos,  in  vita  Eumenis. 

sudorem  eadem  copia  elicuerit,  ac  iis  in  campo 
spatiantibus  contigisset. 

Quotidiana  experientia  docet  motus  mus¬ 
culorum  saq)e  repetitos,  inde  faciliores  multo 
et  promptiores  evadere  ;  et  nonnunquam  mira 
et  fere  incredibili  celeritate  peragi ;  hoc  prob6 
experti  sunt  musices  periti. 

Nonnulli  etiam  vicem  musculorum  quibus 
orbati  fuerant  aliis  quodammodo  supplere  usu 
frequenti  didicerunt.  Paupercula  quaedam,  ma¬ 
nibus  et  brachiis  manca,  pedibus  eorumque  di- 
gitis  pro  manibus  uti  solebat,  et  chartam  forcipe 
eleganter  dissecare. 


DE  MODO  QUO  GENUS  NERVOSUM  EXER¬ 
CITATIONE  AFFICITUR. 


Cum  natura  vis  nervosae  adhuc  latet,  mo¬ 
dum  quo  vires  ejus  exercitatione  intenduntur, 

minime  statuere  possumus  :  imperium  autem* 
quod  haec  in  cerebri  functiones  exercet  notissi¬ 
mum  est,  et  sane,  idonea  exercitatione  neglecta, 
facultates  animi  haud  minus  quam  corporis  vires 
laeduntur.  Hinc  literis  dediti  libris  assidue  in¬ 
hiantes,  et  artifices  vitam  sedentariam  degentes, 
innumeris  malis  obnoxii  fiunt. 

Tissotius  in  libro  ejus  de  morbis  studioso¬ 
rum,  pessimos  effectus  qui  ex  hac  causa  pro¬ 
fluunt  bene  descripsit ;  et  inter  alia,  doctissimi 
Stagiritae  ipsius  exemplum  protulit,  qui  ita  e 
stomacho  laboravit  ut  vesicam  oleo  aromatico 
{denam  super  ventriculum  gerere  solebat.  Haec 
autem  et  hujusmodi  mala,  quae  tot  viros  litera- 
tos  obsederunt,  non  minus  a  neglecta  corporis 
exercitatione,  quam  a  nimia  animi  exercitatione 
oriri  videntur.  Pessimus  hic  literatorum  mos, 
a  monachis,  qui  per  tot  tenebricosa  secula  soli 
fuerunt  literati,  plane  derivatus  est.  Apud 
veteres  longe  aliter  res  se  habuit,  ut  exempla 
Socratis,  Platonis,  aliorumque  philosophorum  sa- 

ti»  testantur  :  quin  et  inulti  imperatores  aliique, 
in  rebus  publicis  administrandis  summi  viri,  Xe¬ 
nophon,  Demosthenes,  C icero,  Ccrsar,  Mar¬ 
cus  Antoninus,  &c.  literis  et  philosophia  vix 
minus  fuerunt  insignes.*  Etiam  in  iis  morbis,  in 
quibus  vis  nervorum  maxime  deficit,  ut  in  Pa¬ 
ralysi  evenit,  exercitatio  sirpe  remedium  prae¬ 
stant  i  66  imum  est.  llinc  forsan  hemiplegia 
correpti,  cruris  quam  brachii  laborantis  usum 
citius  recuperant,  quia  ad  ambulandum  utro¬ 
que  crure  uti,  vel  tentare  uti  coguntur;  dum 
altero  tantum  brachio  plurima  et  maxima  ne¬ 
cessaria  facere  possunt. 

Nunc  notatu  dignissima  qua'  ad  susceptum 
propositum  spectant  breviter  attigimus ;  ex  qui¬ 
bus  satis  patebit  exercitationem  ad  sanitatem 
tuendam  omnino  necessariam  esse.  Illi  enim 
qui  exercitatione  modica  utuntur,  corpore  vege¬ 
to  et  mente  alacri  plerumque  valent ;  dum 

otiosi, 


*  Audi  prelectiones  Gregor.ii. 

otiosi,  qui  vitam  sedentariam  agunt,  Corpus 
languidum  et  animum  habent  demissum  et 

i _ ’ 

debilem. 

Ingeniosa  fabula  Orientalis  beneficia  ab 
exercitatione  derivanda  luculentissime  docet. 
Narratur,  regem  quendam,  qui  diu  aegrota  verat, 
convaluisse  tandem  se  multum  exercendo  mal¬ 
leo,  in  cujus  manubrio  medicus  ipsius  incluse¬ 
rat  medicamenta  quaedam  mirae  virtutis,  quibus 
ut  fidem  daret  iisque  sic  uteretur,  regi  per¬ 
suaserat  ;  et  certe  medicis  condonandum  erit, 
hujusmodi  pia  fraude  aegros  ad  debitam  exer¬ 
citationem  allidant.  Non  alia  enim  lege  mens 

O 

sana  in  corpore  sano,  optimum  dei  donum,  ho¬ 
minibus  conceditur. 


FINIS. 

